lflage/wiki-talks huggingface dataset:
चर्चा:पुरवठा साखळी

message: उत्पादन वस्तू किंवा सेवा ग्राहकांपर्यंत पोहोचवण्याचे व्यवस्थापन म्हणजे पुरवठा साखळी होय 2409:4042:4B19:4A25:0:0:6488:820C १७:४३, ३१ जुलै २०२२ (IST)
thread_title:  पुरवठा साखळी
विकिपीडिया चर्चा:सदस्यनाव बदला

message: @Usernamekiran, कृपया हे पान पुर्ण संरक्षित करावे, जेणेकरून या पानावर कोणतेही उत्पात होणार नाहीत, तसेही या पानात बदल करण्यासारखे काहीही नाही आणि ह्या पानावरील माहिती जशीच्या तशी ठेवण्यासाठी सुरक्षित असणे उपयोगाचे ठरेल. धन्यवाद. QueerEcofeminist "संदर्भ द्या! अगदी भांडतानासुध्दा"!!![they/them/their] १८:३७, ८ ऑगस्ट २०२२ (IST)
replies: text: शिर्षक "सदस्यनाव बदला" योग्य आहे की "सदस्यनाव बदलणे"? —usernamekiran (talk) २१:०२, ८ ऑगस्ट २०२२ (IST)
replies: text: :खरेतर हा प्रश्न मलाही पडला पण मी username change याचे भाषांतर सदस्यनाव बदला असे केले. मला भाषा साधी आणि आश्वासक तसेच मैत्रीपूर्ण ठेवायला आवडते. उगाच अर्ज, विनंत्या, किंवा यांत्रिक नको वाटते. तुमचे यावर काय विचार आहेत हे ऐकायला आवडेल. QueerEcofeminist "संदर्भ द्या! अगदी भांडतानासुध्दा"!!![they/them/their] २१:१०, ८ ऑगस्ट २०२२ (IST)
thread_title:  हे पान सुरक्षित करण्यासाठी
चर्चा:श्रीकांत त्यागी

message: @अभय नातु हा लेख विश्वकोश उल्लेखनीय आहे का, ही व्यक्ती एका पक्षाची कार्यकर्ते आहेत फक्त. ही व्यक्ती कोणत्या कारणामुळे सध्या चर्चेत आहे हे लक्षात घ्यावे. Omega45 (चर्चा) ११:२३, १० ऑगस्ट २०२२ (IST)
thread_title:  उल्लेखनीयता
चर्चा:सामना (वृत्तपत्र)

message: बाळ ठाकरे हे सामनाचे संस्थापक संपादक आहेत तर, उद्धव ठाकरे हे आता संपादक आहेत. सदर बदल पानावर झालेला नाही. मी चौकटी मध्ये सदर बदल करण्याचा प्रयत्न केला मात्र तो झालेला नाही. कृपया जाणकारांनी तसा बदल करावा. Kunalgadahire (चर्चा) ०१:२८, १२ ऑगस्ट २०२२ (IST)
replies: text: -संतोष गोरे ( 💬 ) ०७:१९, १२ ऑगस्ट २०२२ (IST)
thread_title:  संपादक आणि संस्थापक संपादक
साचा चर्चा:माहितीचौकट वृत्तपत्र

message: या साच्यामध्ये संस्थापक संपादक असा आणखी एक पर्याय उपलब्ध केला गेला पाहिजे. सामना च्या लेखातील माहिती चौकटीत अद्यापही बाळ ठाकरे यांचे नाव संपादक म्हणून आहे. त्यांचे नाव संस्थापक संपादक असे हवे. मात्र तसा पर्याय साच्यामध्ये नसल्याने चुकीची माहिती लोकांसमोर येत आहे. सामना चे सध्याचे संपादक उद्धव ठाकरे आहेत. Kunalgadahire (चर्चा) ०१:३७, १२ ऑगस्ट २०२२ (IST)
replies: text: -संतोष गोरे ( 💬 ) ०७:२०, १२ ऑगस्ट २०२२ (IST)
thread_title:  संस्थापक संपादक
चर्चा:लाल सिंग चड्ढा

message: समाजमाध्यमांवर सध्या आमिर खान आणि त्याचा चित्रपट "लाल सिंग चड्ढा" यांच्या विरोधात काही लोकांकडून विरोध मोहीम चालू आहे. काही अनामिक सदस्य संबंधित लेखांचे विद्रुपीकरण करू पाहत आहेत. प्रचालकांना विनंती आहे, कृपया संबंधित लेख (उदा. लाल सिंग चड्ढा, आमिर खान, करिना कपूर, इत्यादी) सुरक्षित करावेत. धन्यवाद. ~ अमर राऊत (चर्चा) २२:४३, १२ ऑगस्ट २०२२ (IST)
replies: text: निदर्शनास आणून दिल्याबद्दल धन्यवाद. उत्पात वाढल्यास योग्य ती कारवाई करण्यात येईल. संतोष गोरे ( 💬 ) २३:०६, १२ ऑगस्ट २०२२ (IST)
 हो धन्यवाद. अमर राऊत (चर्चा) २३:२०, १२ ऑगस्ट २०२२ (IST)
thread_title:  अनामिक सदस्यांद्वारे लेखाचे विद्रूपीकरण
साचा चर्चा:माहितीचौकट नियतकालिक/doc

message: संस्थापक संपादक आणि कार्यकारी संपादक यांच्यासाठी साच्यामध्ये नाव जोडता येत नाही. त्यासंदर्भात सोय करण्यात यावी. Kunalgadahire (चर्चा) २२:०५, १४ ऑगस्ट २०२२ (IST)
thread_title:  संस्थापक संपादक आणि कार्यकारी संपादक
विकिपीडिया चर्चा:मुखपृष्ठ अलीकडील मृत्यू

message: या विभागात नवीन नोंदी आवश्यक आहेत. कृपया अद्यतनित करण्याचा विचार करा;
* राकेश झुनझुनवाला (१४ ऑगस्ट २०२२)
* विनायक मेटे (१४ ऑगस्ट २०२२)
* प्रदीप पटवर्धन (९ ऑगस्ट २०२२)
* अनंत यशवंत खरे (२२ जुलै २०२२)
* पालोनजी मिस्त्री (२८ जून २०२२)
* रवी परांजपे (११ जून २०२२)
* के.के. (३१ मे २०२२)
* शिवकुमार शर्मा (१० मे २०२२)
धर्माध्यक्ष (चर्चा) १०:०२, १६ ऑगस्ट २०२२ (IST)
replies: text: जमल्यास मुखपृष्ठावरील "अलीकडील मृत्यू" भागात बदल करावा. खर तर इतर सदर पण संपादीत व्हावे. बरेच वर्ष झाले नही. धर्माध्यक्ष (चर्चा) १५:२५, १ सप्टेंबर २०२२ (IST)
 -- अभय नातू (चर्चा) ०१:४९, २ सप्टेंबर २०२२ (IST)
thread_title:  १६ ऑगस्ट २०२२ पासून Protected संपादन विनंत्या  

message: अलीकडील मृत्यू : एस.पी. हिंदुजा (१७ मे २०२३), सुलोचना लाटकर (४ जून २०२३), गुफी पेंटल (५ जून २०२३), शारदा अय्यंगार (१४ जून २०२३), रवींद्र महाजनी (१२ जुलै २०२३), मंगला नारळीकर (१७ जुलै २०२३), उम्मन चंडी (१८ जुलै २०२३), शिरीष कणेकर (२५ जुलै २०२३), नितीन चंद्रकांत देसाई (२ ऑगस्ट २०२३), ना.धों. महानोर (३ ऑगस्ट २०२३)
Khirid Harshad (चर्चा) ११:१२, ३ ऑगस्ट २०२३ (IST)
thread_title:  ३ ऑगस्ट २०२३ पासून Protected संपादन विनंत्या
चर्चा:स्वप्नाली गायकवाड

message: उल्लेखनीयता बदल आपण निर्माण केलेला संशय विचार करण्या योग्य सदरील पान स्वप्नाली गायकवाड हिच्या प्रयत्नाने शास्त्रीय संगीत ज्याच्या मध्ये गुरु शिष्य परंपरा महत्वाची समजली जाते ऑनलाईन शिकवणे अडचिनेचे समजले स्वप्नाली ने त्या मध्ये काही बदल करून शास्त्रीय संगीत ओंलीने उपलब्द करून दिले आहे या मध्ये तिचा खरच सिंहाचा वाटा  त्या बद्दलचे पुरावे मी बातमीत आणि राज्यपाल महाराष्ट्र राज्य यांनी सुद्धा तिच्या कार्याची स्तुती केलेली आहे तर माझी आपणाला विनंती आपण हा टॅग  काढून तिला विकीपेडिया वरती तिला जागा द्यावी Vishwajyot (चर्चा) १४:३५, १७ ऑगस्ट २०२२ (IST)
replies: text: नमस्कार, विकिपीडियावर आपले स्वागत आहे. आजमितीस मराठी विकिपीडियावर ८५,०००+ पेक्षा अधिक उल्लेखनीय लेख आहेत. आपण कोणत्याही लेखवार उपयुक्त संपादने करू शकता. 'स्वप्नाली गायकवाड' या लेखात बदल होणे आवश्यक आहे. लेखात अनेक ठिकाणी आपण इंग्रजी शब्द वापरले आहेत. त्या ऐवजी कृपया योग्य ते मराठी वापरावेत. तसेच लेखात गायकवाड यांचे वैयक्तिक आयुष्य, गायनाची कारकीर्द तसेच इतर जी काही उपयुक्त माहिती असेल ती देण्याचा प्रयत्न करावा. लेख लिहिताना योग्य ते संदर्भ देखील जोडावेत. लेखात योग्य ते बदल झाले की हा साचा काढला जाईल. कोणतीही मदत हवी असल्यास कृपया संपर्क साधावा.-संतोष गोरे ( 💬 ) १५:२८, १७ ऑगस्ट २०२२ (IST)
मला आपल्याला कॅल वर बोलून थोडीशी इतर मार्गदर्शन अपेक्षित आपला वायक्तिक कॅलिंग नंबर मिळेल का? Vishwajyot (चर्चा) २३:२१, १७ ऑगस्ट २०२२ (IST)
replies: text: : नमस्कार, आपण येथे योग्य तो प्रश्न करू शकता.-संतोष गोरे ( 💬 ) ०६:३७, १८ ऑगस्ट २०२२ (IST)
thread_title:  उल्लेखनीयता रद्दीकरण
चर्चा:एर इंडिया वन

message: @अभय नातू,@संतोष गोरे, एर इंडिया की एअर इंडिया कोणते बरोबर आहे. वर्तमान पत्रांमध्ये तर एअर इंडिया असेच आहे आणि त्यांच्या विमानावर देखील एअर इंडिया असेच लिहिले जाते. Omega45 (चर्चा) १०:२०, १८ ऑगस्ट २०२२ (IST)
replies: text: या बाबत अनेकवेळा चर्चा झालेली आहे :-)

text: देवनागरी लिपीमध्ये दीर्घ ए लिहिण्याची सोय नाही, जो air मध्ये ध्वनित होतो. तरी अजून एक स्वर कृत्रिमरीत्या घुसडण्यापेक्षा ध्वनित होणारे स्वर लिहावे व वाचकाला त्याचा उलगडा होऊ द्यावा.

text: असे होण्याचे देवनागरीमध्ये एतद्देशीय शब्दांचाही पायंडा आहे -- चमचा आणि चक्कर/चक्र, जव आणि ज्वारी, इ.

text: अभय नातू (चर्चा) १०:३८, १८ ऑगस्ट २०२२ (IST)
thread_title:  नामभेद
वर्ग चर्चा:इंग्लिश भाषी लेखक

message: नमस्कार, आपण अलीकडेच 'वर्ग:इंग्लिश भाषी लेखक' मधील लेख 'वर्ग:इंग्लिश लेखक' वर वळवले आहेत. परंतु या दोन्ही भिन्न गोष्टी आहेत. "इंग्लिश लेखक" हा लेख इंग्लंडमधील लोकांसाठी (इंग्रज) आहे, ज्यांचे राष्ट्रीयत्व 'इंग्लिश' आहे. तर "इंग्लिश भाषी लेखक" लेख इंग्लिश राष्ट्रीयत्व नसलेल्या इंग्लिश भाषेत लिखाण करणार्या लेखकांसाठी आहे. त्यामुळे कृपया आपण यासंदर्भात केलेले सर्व बदल पूर्ववत करावे, ही विनंती. --संदेश हिवाळेचर्चा --संदेश हिवाळेचर्चा २३:३०, १८ ऑगस्ट २०२२ (IST)
replies: text: स्पष्टीकरण दिल्याबद्दल धन्यवाद. तसेच आपण उल्लेख केल्याप्रमाणे यासंदर्भात मी केलेले सर्व बदल तुम्ही आधीच पूर्ववत केले आहेत. Khirid Harshad (चर्चा) ००:१०, १९ ऑगस्ट २०२२ (IST)
thread_title:  इंग्लिश भाषी लेखक vs इंग्लिश लेखक
चर्चा:भारताचे सरन्यायाधीश

message: @अभय नातू संविधानाच्या मराठी अनुवादामध्ये Chief Justice of India ला भारताचे मुख्य न्यायमूर्ती असे म्हटले आहे, पण इतर माध्यमामध्ये भारताचे सरन्यायाधीश किंवा भारताचे मुख्य न्यायाधीश हेच नाव वापरले आहे. त्यामुळे लेख कोणत्या नावाखाली ठेवला पाहिजे. Omega45 (चर्चा) ११:३४, १९ ऑगस्ट २०२२ (IST)
replies: text: सरन्यायाधीश हे अधिक योग्य आहेल असे वाटते. हा शब्द सर्वोच्च पद दर्शवितो, उदा. सरचिटणीस, सरसेनापती. सैन्यात, विशेषतः प्रचंड मोठ्या सैन्यात अनेक सेनापती असू शकतात परंतु सरसेनापती एकच असतो.

text: अभय नातू (चर्चा) ००:३२, २० ऑगस्ट २०२२ (IST)
thread_title:  नामभेद
चर्चा:कृष्णाजी अर्जुन केळुसकर

message: थोड्या वेळापूर्वी बराच मोठा मजकूर अज्ञात व्यक्तीने नकल करून जोडला. हा मजकूर म्हणजे दुसरं-तिसरं काही नसून "व्हॉट्सऍप वर अधूनमधून पसरवली जाणारी पोस्ट आहे. ती फेसबुकवर देखील येथे व बऱ्याच ठिकाणी उपलब्ध आहे. 
हे संपादन उलवटण्यापेक्षा या लेखाची दखलपात्रता एकदा प्रचालकांनी तपासून पाहावी, ही विनंती. अमर राऊत (चर्चा) १४:५३, २२ ऑगस्ट २०२२ (IST)
thread_title:  नकल आणि दखलपात्रता
वर्ग चर्चा:केन्यामधील क्रिकेट

message: ,
या देशाच्या नावाचे शुद्धलेखन केन्या हे बरोबर असून केनिया नव्हे. तरी केनिया असलेल्या शीर्षकांचे केन्याकडे स्थानांतरण करण्यास तसेच नवीन वर्ग करुन त्यात वर्गीकरण करण्यासाठी मदत हवी आहे.
धन्यवाद.
अभय नातू (चर्चा) २२:५४, ३ सप्टेंबर २०२२ (IST)
 जवळपास सर्व लेख, वर्ग आणि साचे केनिया नावानेच आहेत, तर ते सर्व केन्या या नावाकडे स्थानांतरित करावे का? तसेच वर्गातील पाने स्थलांतरित करण्यास बॉटची गरज देखील लागेल. केनियन शब्द तसाच ठेवावा की त्याचे केन्यन करावे? Khirid Harshad (चर्चा) २३:००, ३ सप्टेंबर २०२२ (IST)
replies: text: बॉट बरोबरच तुम्ही अलीकडे बदल उलटवावेत ही विनंती.

text: केन्यन असे असावे. केन्याचे, केन्याची असे वापरता आले तर अधिक उत्तम

text: धन्यवाद

text: अभय नातू (चर्चा) २३:०८, ३ सप्टेंबर २०२२ (IST)
  Khirid Harshad (चर्चा) ११:२८, ८ सप्टेंबर २०२२ (IST)
thread_title:  शुद्धलेखन
चर्चा:सूरज का सातवाँ घोडा

message: नमस्कार, तुम्ही आताच या लेखावर "बदल" साचा लावला. काही इंग्रजी शब्द ज्याचे पर्यायी शब्द मला माहिती नाहीत, ते तसेच ठेवले आहेत. कदाचित त्यासाठी आपण हे केले असावे. कृपया हा साचा लावण्यामागचे हेतू सांगावेत, म्हणजे मला पुढील लेखांमध्ये त्या चूका टाळता येतील. धन्यवाद. अमर राऊत (चर्चा) ११:०६, ४ सप्टेंबर २०२२ (IST)
replies: text: बदल साचा लावण्यामागे तीन मुख्य कारणे आहेत.

text: # इंग्लिश शब्द -- अशा शब्दांसाठी गूगल किंवा इतर शोधयंत्रांद्वारे मराठी शब्द शोधावे. प्रयत्न करुनही नाहीच मिळाले तर अशा शब्दांवर  हा साचा लावावा म्हणजे इतर लेखक त्यांना माहिती असलेले शब्द तेथे बदलतील.

text: # वर्गीकरण -- नवीन लेखांचे कटाक्षाने वर्गीकरण करावे. वर्ग नसल्यास तयार करावेत किंवा इतर वर्गांमध्ये घालावेत.

text: # साचा -- {{|माहितीचौकट पुस्तक}} किंवा तत्सम साचे वापरताना शक्य तितकी प्राचले (पॅरामीटर्स) घालावीत किंवा ती साच्यात रिकामी ठेवावीत म्हणजे इतर लेखक त्यांच्याकडे असलेली माहिती तेथे घालतील.

text: तुमच्या योगदानाबद्दल धन्यवाद.

text: अभय नातू (चर्चा) ११:१६, ४ सप्टेंबर २०२२ (IST)
replies: text: :

text: :सविस्तर उत्तरासाठी धन्यवाद. अमर राऊत (चर्चा) २२:४८, ४ सप्टेंबर २०२२ (IST)
thread_title:  बदल साचा
चर्चा:कालपरिवर्ती फेझर

message: नमस्कार, कृपया मोठ्या प्रमाणावर लेख निर्मिती करण्या ऐवजी लेखाचा दर्जा सुधारण्यावर भर द्यावा. सदरील लेखात आपण  अयोग्य पद्धतीने संदर्भ जोडली आहेत. कृपया प्रथम ती दुरुस्त करावीत. तसेच आपण निर्माण केलेली सर्व पाने पुन्हा एकदा तपासून पहावीत.-संतोष गोरे ( 💬 ) २०:३८, ४ सप्टेंबर २०२२ (IST)
ठिक AmarEditz (चर्चा) २१:०५, ४ सप्टेंबर २०२२ (IST)
thread_title:  संदर्भ चुका
चर्चा:एरबॅग

message: एयरबॅग तथा एअरबॅग असा उच्चार योग्य वाटतो. एरबॅग हे योग्य वाटत नाही तेव्हा हे पान एयरबॅग किंवा एअरबॅग येथे पूर्ववत केले जावे. धन्यवाद! निनाद ०८:१६, ७ सप्टेंबर २०२२ (IST)
replies: text: एरबॅग हा उच्चार मूळ उच्चारास अधिक जवळचा आहे.

text: मराठीत दीर्घ ए स्वर नाही (जो कानडीत आहे).

text: अभय नातू (चर्चा) ०८:२७, ७ सप्टेंबर २०२२ (IST)
thread_title:  उच्चार
चर्चा:ध्रुव-शून्य प्लॉट

message: प्लॉट (येथे वापरलेल्या संदर्भात) शब्दासाठी मराठी शब्द पाहिजे. -- अभय नातू (चर्चा) ०८:३१, ७ सप्टेंबर २०२२ (IST)
replies: text: येथे plot चा अर्थ 'आराखडा' असा घ्यावा लागेल.

text: विश्लेषण - pole zero plot ची इंग्रजी व्याख्या पाहिल्यास, '.... is a grpahical representation of...' असा संदर्भ येतो. तसेच जर्मन विकी लेखाच्या नावात plot ऐवजी 'diagram' असा शब्द येतो. फक्त एकच शंका आहे की 'ध्रुव शून्य' हा अचूक शब्द आहे का केवळ भाषांतर? संतोष गोरे ( 💬 ) ०९:२६, ७ सप्टेंबर २०२२ (IST)

text: ध्रुव-शून्य बरोबर नाही वाटत. अध्रुव किंवा त्यापेक्षाही निर्ध्रुव हे अधिक बरोबर वाटते.

text: प्लॉट ला आराखडा हे चपखल वाटत नाही. येथे To plot म्हणजे आलेखावर बिंदू शोधून (किंवा गणती करुन) ते मांडणे असे आहे.

text: मराठीतून प्रगत गणिताचा अभ्यास असलेल्यांचे मत काय आहे?

text: अभय नातू (चर्चा)

text: मराठीतून प्रगत गणिताचा अभ्यास असलेली व्यक्ती अजून मिळाली नाही. जे भेटले ते इंग्रजी भाषेतून गणित शिकवणारे निघालेत. पाहूया अजून काही संपर्क होतो का ते. संतोष गोरे ( 💬 ) २०:२४, ७ सप्टेंबर २०२२ (IST)
thread_title:  मराठी शब्द पाहिजे
चर्चा:सप्टेंबर ८

message: , नमस्कार, कृपया हे पान पहावे. यात 'साचा:सप्टेंबर' मध्ये काहीतरी बिघाड दिसतोय.-संतोष गोरे ( 💬 ) ०६:४७, ८ सप्टेंबर २०२२ (IST)
replies: text: अभय नातू (चर्चा) ०७:०५, ८ सप्टेंबर २०२२ (IST)
replies: text: :धन्यवाद. संतोष गोरे ( 💬 ) ०७:१६, ८ सप्टेंबर २०२२ (IST)
thread_title:  सचा
चर्चा:दुसरी एलिझाबेथ

message: सध्या या लेखाच्या माहितीचौकटीमध्ये काही तांत्रिक चूका आहेत. मला या गोष्टींची माहिती नाही, म्हणून कुणीतरी यामध्ये मदत करावे ही अपेक्षा. तसेच या चौकटीत राष्ट्रकुल देशांची यादी collapse स्थितीमध्ये हवी आहे. मी लेख विस्ताराचे काम करतो. या तांत्रिक बाबी कुणीतरी हाताळाव्यात, ही नम्र विनंती. धन्यवाद. अमर राऊत (चर्चा) १०:३९, ९ सप्टेंबर २०२२ (IST)
replies: text: आधीची चौकट घातली आहे. धूळपाटीवर प्रयोग करुन नंतर येथे हलवावी.

text: अभय नातू (चर्चा) १०:४४, ९ सप्टेंबर २०२२ (IST)
replies: text: :@अमर राऊत@अभय नातू मी काही साचात बदल केले आहेत. कृपया भाषांतर करावे. आपल्या योगदानाबद्दल धनयवाद --Tiven2240 (चर्चा) १५:१६, ९ सप्टेंबर २०२२ (IST)
replies: text: :: सहकार्यासाठी तुमचा आभारी आहे. चौकटीचे भाषांतर केले आहे. अजून एक विनंती, Succession parameter हे "auto collapse" स्थितीत हवे आहे. त्यासाठी मदत हवी आहे. धन्यवाद. अमर राऊत (चर्चा) १०:५७, १० सप्टेंबर २०२२ (IST)
replies: text: :::नमस्कार @अमर राऊत, Succession parameter हे auto collapse स्थितीत आहेत. डेस्कटॉप दृश्य मध्ये पाहिले की ते कॉलापस स्थितीत आहे. मोबाईल दृश्य मध्ये इंग्लिश विकिपीडियावर सुध्दा कॉलापस स्थितीत दिसत नाही. --Tiven2240 (चर्चा) १४:३०, ११ सप्टेंबर २०२२ (IST)
replies: text: :::: ठीक आहे. तुमचे मनापासून आभार :) अमर राऊत (चर्चा) १४:४४, ११ सप्टेंबर २०२२ (IST)
thread_title:  माहितीचौकटीसाठी मदत
चर्चा:देवें

message: देवे व मंत्रपुष्पांजली मधील श्लोक, या दोन्ही निराळ्या संकल्पना आहेत. त्यांचा एकमेकांशी संबंध जोडणे अप्रस्तुत आहे.
replies: text: माहीत करून दिल्या बद्दल धन्यवाद. कृपया या दोन्हीतील फरक थोडा स्पष्ट कराल का?-संतोष गोरे ( 💬 ) २२:१८, १० सप्टेंबर २०२२ (IST)

text: स्पष्टीकरण
ऋग्वेदामधील ज्या ऋचांमध्ये देवाः शब्द येतो, अशा ऋचांना देवे म्हणतात. मंत्रपुष्पांजलीतील फक्त पहिला श्लोक देवे आहे व बाकीचे श्लोक उपनिषदातील आहेत. मंत्रपुष्पांजली हे चार श्लोकांचे स्वतंत्र संकलन आहे. विष्णू एरंडे (चर्चा) १६:५५, १३ सप्टेंबर २०२२ (IST)
replies: text: : ठीक आहे जर आपण दोन्ही लेखांचा विस्तार करू शकाल तर बरे होईल.
# देवें
# मंत्रपुष्पांजली -संतोष गोरे ( 💬 ) ०९:१५, १४ सप्टेंबर २०२२ (IST)
replies: text: ::मंत्रपुष्पांजली या विषयावर लेख लिहिता येत नाही कारण या पानावर लिहीण्याचा प्रयत्न केला तर देवें हे पुनर्निर्देशनाचे पान उघडले जाते. कृपया मार्गदर्शन करावे. -विष्णू एरंडे
replies: text: :::: मंत्रपुष्पांजली येथे टिचकी देऊन काम करावे-संतोष गोरे ( 💬 ) १६:४४, १५ सप्टेंबर २०२२ (IST)
thread_title:  देवे व मंत्रपुष्पांजली मधील फरक
चर्चा:जबरदस्तीने केलेले हिंदूंचे धर्मांतर

message: कृउपया धीर धरा! कार्य चाललेले आहे. धन्यवाद!````  निनाद ११:००, ११ सप्टेंबर २०२२ (IST)
thread_title:  कार्य चाललेले आहे
चर्चा:शंकराचार्य स्वामी स्वरूपानंद सरस्वती

message: शंकराचार्य स्वामी स्वरूपानंद सरस्वती  या पानावरून हे का हलवले गेले आहे?  निनाद ०९:१५, १३ सप्टेंबर २०२२ (IST)
thread_title:  काही कारण नसतांना पानांची हलवाहलव कशाला?
चर्चा:रोनाल्डो

message: हा पेज इंग्लिश मध्येच आहे, कुणीतरी बदला यातील भाषा Pratikk2000 (चर्चा) २२:५८, १५ सप्टेंबर २०२२ (IST)
thread_title:  एडिट
चर्चा:अरविंद घोषांचे साहित्य

message: या लेखातील मजकूर मराठी विकिपीडियाच्या विश्वकोशीय लेखनशैलीस अनुसरून नाही. आपण हा लेख तपासून याच्या पुनर्लेखनास मदत करू शकता.
- हा साचा येथे लावण्यात आलेला दिसतो. कोणता बदल अपेक्षित आहे ते कृपया सांगावे. तशी सुधारणा करण्याचा प्रयत्न करता येईल.
- डॉ.केतकी मोडक Ketaki Modak (चर्चा) २१:४०, १९ सप्टेंबर २०२२ (IST)
thread_title:  मार्गदर्शन पाहिजे.
चर्चा:दुसरा चंद्रगुप्त

message: या सम्राटांचे नाव योग्य दिलेले नाही. कृपया या पानाचे  [[सम्राट चन्द्रगुप्त विक्रमादित्य द्वितीय]] येथे स्थानांतरण करावे.  निनाद ०८:३२, २० सप्टेंबर २०२२ (IST)
thread_title:  नांव
चर्चा:बी. रघुनाथ

message: बी रघुनाथ यांच्या नावाने परभणीत एक सभागृह आहे.

message: बी रघुनाथ: आज Adv Vitthal Deshmukh (चर्चा) २१:०४, २१ सप्टेंबर २०२२ (IST)
thread_title:  बी रघुनाथ: आज
चर्चा:सामूहिक वनहक्कक्षेत्र व्यवस्थापन

message: या लेखाचे नाव 'सामूहिक वनहक्कक्षेत्र व्यवस्थापन' असे अपेक्षित होते. ते 'सामूहिक वनहक्क क्षेत्र व्यवस्थापन' असे दिसते. ते दुरुस्त करता येईल काय? असल्यास कसे? Janavigyan (चर्चा) १५:४८, २२ सप्टेंबर २०२२ (IST)
replies: text: हो सुचविल्या प्रमाणे 'सामूहिक वनहक्कक्षेत्र व्यवस्थापन' असे करावे, हरकत नाही. Janavigyan (चर्चा) ०७:०१, ३० मे २०२३ (IST)
thread_title:  लेखाचे नाव दुरुस्त करणे
चर्चा:योगी अरविंदांचे तत्त्वज्ञान

message: https://mr.wikipedia.org/s/2zu7 सदर दुव्यावर  श्रीअरविंद यांच्या जीवनाविषयी संदर्भासहित माहिती देण्यात आलेली आहे. तसेच त्यांचे तत्त्वज्ञान ही थोडक्यात व अचूकपणे मांडले आहे. तेव्हा 'योगी अरविंदांचे तत्त्वज्ञान' हे पान आता अनावश्यक वाटते का ते पाहावे. विनाकारण संदर्भाविना मजकूर विकिपीडियावर असता कामा नये, या भूमिकेतून नम्रपणे सुचवावेसे वाटते. कृपया विचार व्हावा. Ketaki Modak (चर्चा) २१:२४, २२ सप्टेंबर २०२२ (IST)
 -- अभय नातू (चर्चा) २२:३२, २२ सप्टेंबर २०२२ (IST)
replies: text: धन्यवाद. 103.207.11.170 ०७:१०, २३ सप्टेंबर २०२२ (IST)
thread_title:  पान delete करावे का?
चर्चा:मराठवाडा

message: इतरत्र सापडलेला मजकूर योग्य संपादने करुन या लेखात घालावा. --अभय नातू (चर्चा) २२:३८, २४ सप्टेंबर २०२२ (IST)
-----
मराठवाड्यातील पारंपरिक व्यवसाय
समाजात वेगवेगळया कला अवगत असणाऱ्या व्यक्ती आहेत. त्यामुळे ज्यांना जी कला अवगत आहे, त्यानुसार त्या व्यक्तीला ते काम देण्यात आले. म्हणजेच त्याच्या त्याच्या कौशल्यावरून त्याचा त्याचा दर्जा त्याला बहाल करण्यात आला. हे कारागीर पूर्वी विविध कलाकुसरीची कामे करत. आजही याप्रकारची कामे होताना दिसतात. मराठवाड्यात अनेकविध प्रकारचे व्यवसाय चालत असलेले आढळून येतात. हे व्यवसाय आपापल्या सोयीसाठी व आपापसातील गरजा भागविण्याचे काम या व्यवसायांमुळे होऊ लागले. या पारंपरिक व्यवसायामध्ये सुतार, लोहार, चांभार, कुंभार, न्हावी, परीट, ग्रामजोशी शेती कसणारा शेतकरी अर्थात कुणबी या समुदायांचे व्यवसाय पारंपरिक पद्धतीने आजही सुरू असलेले दिसतात. या मराठवाड्यातील समूहाचे काम हे श्रमाचे आहे. तसेच कौशल्याचे आहे. आणि आजही या कामांना महत्त्वाचे स्थान आहे. यांना आजही बलुतेदार म्हणून संबोधले जाते. पूर्वीपासूनच ग्रामव्यवस्थेत बलुतेदारांना महत्त्वाचे असे स्थान होते. गावगाडा स्वयंपूर्ण असणे म्हणजे त्या अर्थव्यवस्थेला वेगळे महत्त्व असे. यातूनच गावगाडा आणि ग्रामीण भारत स्वयंपूर्ण होता असे सिद्ध करता येते. बलुतेदारांच्या या पारंपरिक व्यवसायाने, कौशल्याने तसेच कलेने गावात समृद्धता आणि संपन्नता आली. त्याचबरोबर शेतीविषयक व कौटुंबिक जीवन सुकर झाले. 
परंतु इंग्रजी अमलात इंग्रजांनी हिंदुस्थानात आपली बाजारपेठ बनविल्याने यंत्रयुगातील त्यांच्या कारखान्यातील सुबक वस्तू, कापड, हत्त्यारे व अवजारे येथे आली. त्यामुळे ग्रामीण भागातील कारागिरांनी बनविलेल्या वस्तूंची मागणी कमी झाली. पर्यायाने ग्रामीण भागातील या कारागिरांचा पारंपरिक व्यवसाय अडचणीत आला व त्यांच्यावर उपासमारीची वेळ आली. आपणास हे विसरता येणार नाही की, पारंपरिक व्यवसाय करणाऱ्या  कारागिरांच्या व्यवस्थेने संपन्नता त्याचबरोबर सांस्कृतिक, आर्थिक व सामाजिक सुबत्ता टिकवून ठेवण्याचे महत्त्वाचे कार्य केले आहे.
व्यवसायिकांची भाषा:
प्रत्येक व्यवसायिकांची भाषा त्यांच्या त्यांच्या व्यवसायाशी जवळीक साधणारी असते.त्याचबरोबर भाषेवर भौगोलिक परिस्थिती व त्या ठिकाणचे वातावरण यांचाही परिणाम होत असतो. ज्या भाषेच्या साहाय्याने समष्टीतला व्यवहार साधला जातो, हीच भाषा संस्कृती, जात आणि व्यवसाय यानुसार समाजात आपले गट निर्माण करते.अर्थात भाषा ही विविधरुपी असते.त्याचे कारण म्हणजे म्हणजे व्यवसायिकांची भाषा त्यांच्या त्यांच्या व्यवसायानुसार वेगळी असते. त्याचे कारण त्यांच्या भाषेमध्ये व्यवसायातील विशिष्ट शब्द वापरून आपली कार्यपद्धती प्रकट करत असते.म्हणून ग्रामरचनेमध्ये त्या त्या समाजाच्या व्यवसायाच्या स्वरूपावरून भाषेची जडणघडण होते.याच भाषेने समाजव्यवस्थेतील भाषेत अनेक नवनवीन भाषिक परिमाणे दिली आहेत.
यावरून आपणास व्यवसाय आणि भाषा हे समीकरण ग्रामीण बोली आणि मराठी भाषा अत्यंत जवळचे आहे असे म्हणावे लागते.
----- अभय नातू (चर्चा) २२:३८, २४ सप्टेंबर २०२२ (IST)
thread_title:  इतरत्र सापडलेला मजकूर
चर्चा:चंदगडी बोलीभाषा

message: या लेखात 'चंदगडी बोलीचा नमुना' आणि 'चंदगडी बोलीचा नमुना (पश्‍चिम विभाग)' असे दोन वेळा चंदगडी भाषेतील बोलीचे उदाहरण देण्यात आले आहे. माझ्या मते 'चंदगडी बोलीचा नमुना (पश्‍चिम विभाग)' हा अतिरिक्तचा परिच्छेद उडवून टाकावा.-संतोष गोरे ( 💬 ) ०९:०५, २५ सप्टेंबर २०२२ (IST)
, बरोबर वाटते. -- अभय नातू (चर्चा) २१:१४, २५ सप्टेंबर २०२२ (IST)
replies: text: : अर्थ नाही समजला, बरोबर आहे की उडवून टाकावे? संतोष गोरे ( 💬 ) २१:४८, २५ सप्टेंबर २०२२ (IST)

text: उडवून टाकावे :-) -- अभय नातू (चर्चा) २२:००, २५ सप्टेंबर २०२२ (IST)
thread_title:  अतिरिक्त परिच्छेद
चर्चा:पुस्तक आणि बरच काही

message: महोदय
सदर लेखात मांडलेल्या व्यक्तींचे नाव नमूद करणे हे स्वाभाविक आहे कारण कोणत्याही चळवळीच्या वेळी तिला उभी करणारी व्यक्तिमत्त्व अन्य सामाजिक घटकांना माहीत करून देणे कर्तव्य आहे लेखकाचे.त्यांची कोणतीही व्यक्तिगत माहिती इथे जाहिरीतिकृत केलेली नाही.काही लोक जाणून घेण्यास उत्सुक असतात की ही चळवळ कोणी उभारली त्यावेळी त्यांना समजले पाहिजे यासाठी नाव नमूद आहेत.आपलं मत किंबहुना निर्णय कळविणे. Teja Adhikrut (चर्चा) ०१:३४, ५ ऑक्टोबर २०२२ (IST)
replies: text: नमस्कार,

text: इतर बदलांबरोबरच लेखातील स्तुतीपर विशषणे हटविल्यास लेखाद्वारे काय माहिती मांडली जात आहे हे नेमके कळेल.

text: धन्यवाद.

text: अभय नातू (चर्चा) ०७:०८, ५ ऑक्टोबर २०२२ (IST)
thread_title:  जाहिरात सदृश माहिती नसल्याबद्दल
चर्चा:ए.ए.(अलकोहोलिक्स अनॉनिमस) सातारा जिल्हा

message: १ हे पान का काढावे वाटते ते कळले नाही ? अलकोहोलिक्स अनॉनिमस या फेलोशिपची इंग्रजीत नोंद आहे पहा https://en.wikipedia.org/wiki/Alcoholics_Anonymous  Suneelji (चर्चा) २२:४९, १० ऑक्टोबर २०२२ (IST)
२ तसेच कॉटन ग्रीन रेल्वे स्थानक ही मी केलेली नोंद बघावी https://mr.wikipedia.org/wiki/%E0%A4%95%E0%A5%89%E0%A4%9F%E0%A4%A8_%E0%A4%97%E0%A5%8D%E0%A4%B0%E0%A5%80%E0%A4%A8_%E0%A4%B0%E0%A5%87%E0%A4%B2%E0%A5%8D%E0%A4%B5%E0%A5%87_%E0%A4%B8%E0%A5%8D%E0%A4%A5%E0%A4%BE%E0%A4%A8%E0%A4%95
३ अलकोहोलिक्स अनॉनिमस या फेलोशिपची इंग्रजी नोंद जिथे आहे त्याचा HTMLवर पोस्त केला आहे . त्यामुळे या जगभर १८२ देशात पसरलेल्या फेलोशिप्चाय मराठी नोंदी अतिशय आवश्यक आहेत व त्यात काय संशयास्पद आहे ते कळले नाहे.
 नमस्कार, या विषयावर पूर्वीचेच अल्कोहोलिक्स ॲनॉनिमस नावाचे एक लेखपान असताना हे नवीन पान कशासाठी तयार केले हे समजले नाही. याचसोबत, या नवीन पानावर कोणतीही उल्लेखनीय माहिती दिसत नाहीये. तेव्हा हे नवीन पान काढणे योग्य राहील.-संतोष गोरे ( 💬 ) ०६:३७, ११ ऑक्टोबर २०२२ (IST)
, यापूर्वी मी म्हटल्या प्रमाणे अल्कोहोलिक्स ॲनॉनिमस हे पान अस्तित्वात असताना आपण अलकोहोलिक्स अनॉनिमस हे तिसरे पान तयार केले आहे. कृपया अल्कोहोलिक्स ॲनॉनिमस पानावर आपण माहितीत भर घालावी. आपले दोन्ही पाने काढण्यात येतील. पान काढण्याचा असा ठराविक कालावधी नसतो. पान निर्माते किंवा दुसरा कोणताही सदस्य जर काही म्हणणे मांडत असेल तर त्यावर उत्तर देऊन पान काढले जाते.-संतोष गोरे ( 💬 ) ०७:३०, ११ ऑक्टोबर २०२२ (IST)
replies: text: येथील निवडक माहिती मुख्य लेखात समाविष्ट केली आहे.

text: , याविषयी लक्ष घातल्याबद्दल धन्यवाद.

text: अभय नातू (चर्चा) १०:४४, ११ ऑक्टोबर २०२२ (IST)

text: १ "अलकोहोलिक्स अनॉनिमस"  व " ए.ए.(अलकोहोलिक्स अनॉनिमस) सातारा जिल्हा"  अशी दोन  पाने मी प्राथमिक स्वरूपात मी तयार केली आहे २. पहिले पान मॅक्रो लेवल वर जगभर पसरलेल्या या फेलोशिपची (ज्याची इंग्रजी विकिपीडिया मध्ये सविस्तर नोंद आहे ) मराठीत माहिती असावी या उद्देशाने  तयार करत आहे तर दुसरे पान मायक्रो लेव्हल वर सातारा जिल्ह्यापुरत्या अलकोहोलिक्स अनॉनिमसची माहिती देण्याच्या उद्देशाने आहे (जी कदाचित सातारा जिल्हा या नोंदीत जाण्याची शक्यता आहे ३ आपण निदान एक पान जरी ठेवलेत तर चालेल पण दोन्ही पाने ठेवायला मंजुरी दिली तर उत्तम  Suneelji (चर्चा) १३:३८, ११ ऑक्टोबर २०२२ (IST)
replies: text: :,

text: :सातारा जिल्ह्यातील एए बद्दलची माहिती त्रोटक असल्याने ती मुख्य पानात सध्या समाविष्ट केलेली आहे, शिवाय सातारा जिल्ह्यातील एएच्या पानापासून मुख्य एए पानाकडे पुनर्निर्देशनही ठेवलेले आहे. असे केल्याने माहिती एकाच ठिकाणी संकलित राहील. एखाद्या शाखेबद्दल विस्तारित माहिती झाल्यावर त्याबद्दल वेगळा लेख करावा.

text: :अभय नातू (चर्चा) १८:४५, ११ ऑक्टोबर २०२२ (IST)
replies: text: ::धन्यवाद  Suneelji (चर्चा) २०:३७, ११ ऑक्टोबर २०२२ (IST)
thread_title:  चर्चा:ए.ए.(अलकोहोलिक्स अनॉनिमस) सातारा जिल्हा - चर्चा